
Къэрал щхьэхуэ хъуну и мураду
Каталонием и парламентым унафэ къищтащ я щIыналъэр Испанием къыгуэкIыным теухуауэ.
Резолюцэм къызэрыхэщымкIэ, абы къыщызэра-гъэпэщынущ зыми и унафэ щIэмыт къэралыгъуэ — Каталоние республикэ. Депутати 135-м щыщу 72-р арэзы техъуащ резолюцэм, 63-м апхуэдэ къэбгъэхъу мыхъуну къалъытэ.
Зыхэт къэралым и унафэщIхэм къызэрыхуамыдэм щхьэкIи къамыгъанэу, илъэс ипэкIэ Каталонием референдум щрагъэкIуэкIауэ щытащ я щIыналъэр къэрал щхьэхуэу щытын-щымытыным теухуауэ. Абы хэтахэм я процент 80-м щIигъур Каталоние щхьэхуитым и телъхьэ хъуауэ щытащ.
ЕС-м зэкIэ хагъэхьэнукъым
«Тыркуми, Черногориеми, Сербиеми, Албаниеми, Македониеми, Босниемрэ Герцеговинэмри, Косовэми 2019 гъэм нэсыху ЕС-м хыхьэну Iэмал яIэнукъым», — щыжаIащ Еврокомиссэм.
А къэралхэм иужьрей илъэсхэм лъэныкъуэ куэдкIэ мыIейуэ заужьами, мы зэманым ахэр гугъуехьышхуэхэм хэтщ Сириемрэ Иракымрэ къиIэпхъукIхэр куэд зэрыхъуам къыхэкIыу икIи Европэ зэгухьэныгъэм хыхьэным хуэхьэзыркъым, — къыщыхагъэщащ абы теухуауэ екIуэкIа зэIущIэм.
